Document ID: 31984L0449

Komisijas Direktīva
(1984. gada 25. aprīlis),
ar ko sesto reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu
(84/449/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes Direktīvu 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kura sesto reizi grozīta ar Padomes Direktīvu 79/831/EEK [2], un jo īpaši tās 19., 20. un 21. pantu,
tā kā Direktīvas 79/831/EEK 3. panta 1. punkts paredz, ka vielu un preparātu fizikāli ķīmisko īpašību, toksicitātes un ekotoksicitātes noteikšanai izmanto V pielikumā norādītās metodes;
tā kā saskaņā ar 19. pantu 1979. gada 18. septembra Direktīvā 79/831/EEK uz V pielikumu attiecas procedūra, ko paredz Komiteja, kas atbild par pielāgošanu tehnikas attīstībai; tā kā pirmām kārtām jāņem vērā kompetento starptautisko organizāciju atzītas un ieteiktas metodes;
tā kā šīs direktīvas noteikumi ir saskaņā ar atzinumu, ko sniegusi Komiteja, kas atbild par to, kā tehnikas attīstībai pielāgot direktīvas par tehnisko šķēršļu novēršanu bīstamu vielu un preparātu tirdzniecībā,
IR PIEŅĒMUSI ŠO DIREKTĪVU.
1. pants
Direktīvas 67/548/EEK V pielikumu aizstāj ar šīs direktīvas pielikumu.
2. pants
Dalībvalstis līdz 1985. gada 1. jūlijam pieņem un publicē noteikumus, kas vajadzīgi, lai izpildītu šīs direktīvas prasības, un tūlīt par to informē Komisiju. Šos noteikumus dalībvalstis sāk piemērot ne vēlāk kā 1986. gada 1. jūlijā.
3. pants
Šī direktīva ir adresēta dalībvalstīm.
Briselē, 1984. gada 25. aprīlī

Labels: 12
3
20